CELEX: 62020TN0188
Language: lv
Date: 2020-03-26 00:00:00
Title: Lieta T-188/20: Prasība, kas celta 2020. gada 26. martā – Close un Cegelec/Parlaments

10.8.2020   
            
            
               LV
            
            
               Eiropas Savienības Oficiālais Vēstnesis
            
            
               C 262/27
            
         
      Prasība, kas celta 2020. gada 26. martā – Close un Cegelec/Parlaments
      (Lieta T-188/20)
      (2020/C 262/37)
      Tiesvedības valoda – franču
      
         Lietas dalībnieki
      
      
         Prasītājas: SA Close (Harzé-Aywaille, Beļģija) un Cegelec (Brisele, Beļģija) (pārstāvji: J.-M. Rikkers un J.-L. Teheux, advokāti)
      
         Atbildētājs: Eiropas Parlaments
      
         Prasījumi
      
      Prasītāju prasījumi Vispārējai tiesai ir šādi:
      
                  —
               
               
                  piespriest pagaidu kārtā Eiropas Savienībai, kuru pārstāv Eiropas Parlaments, izmaksāt kompensāciju, kas novērtēta 3 906 043 EUR apmērā, tai pieskaitot likumā noteiktos procentus no zaudējumu rašanās brīža, proti, no 2015. gada 27. marta;
               
            
                  —
               
               
                  pirms sprieduma pasludināšanas prasītājas lūdz, lai tiek apturēta tiesvedība līdz Tiesa pasludina savu spriedumu pašreiz izskatāmā tiesvedībā C-447/19 un attiecīgā gadījumā – ja lieta tiek nosūtīta atpakaļ iztiesāšanai Vispārējā tiesā;
               
            
                  —
               
               
                  atlikt nolēmuma pieņemšanu par tiesāšanās izdevumiem.
               
            
         Pamati un galvenie argumenti
      
      Savas prasības pamatojumam prasītājas norāda, ka, ja apelācijas sūdzība par 2019. gada 9. aprīļa sprieduma (lieta C-447/19, Close un Cegelec/Parlaments) atcelšanu tiktu apmierināta un tas nozīmētu, ka ir jāatceļ Parlamenta 2015. gada 19. marta lēmums piešķirt līguma slēgšanas tiesības būvdarbu publiskā iepirkuma procedūras “ēkas Konrad Adenauer Luksemburgā paplašināšanas un atjaunošanas darbi” 73. kārtā (enerģijas centrāle), atsauces Nr. INLO-D-UPIL-T-14-A04, konsorcijam ENERGIE-KAD (ko veido sabiedrības MERSCH un SCHMITZ PRODUCTION SARL un ENERGOLUX S.A) un attiecīgi neizvēlēties prasītāju piedāvājumu, no tā izrietētu, pirmkārt, ka konsorcija ENERGIE-KAD [piedāvājumu] nevarēja izvēlēties un, otrkārt, ka prasītājām, kas iesniegušas viszemākās cenas piedāvājumu, bija jāpiešķir līguma slēgšanas tiesības, jo cena bija vienīgais kritērijs, uz kuru balstījās līguma slēgšanas tiesību piešķiršana. Nodarītie zaudējumi pagaidu kārtā tiek novērtēti 10 % apmērā no viņu piedāvājuma.